Asbjørn Gjærde

Asbjørn Gjærde (født 5. desember 1939 på Stranda på Sunnmøre) er en norsk journalist og forfatter. Han studerte statsvitenskap og historie ved Universitetet i Oslo.

Han var distriktssjef i NRK Møre og Romsdal fra 1980 til 1997. Deretter jobbet han som redaktør med kontor samme sted.

Gjærde har arbeidet både i Dagsnytt og i Dagsrevyen. Han begynte som programsekretær i NRK Møre og Romsdal i 1965. Han har også vært journalist i Sunnmørsposten.

I NRK har han vært medlem i utvalget som la grunnlaget for fjernsynsprogrammet Norge Rundt, der han også var en av de aller første programlederne. I 1980 var han nestsjef for radiokanalen P2 under prøvesendingene. Gjærde hadde det daglige redaksjonelle ansvaret, som NRKs representant, for de første nærradiosendingene i Norge, som ble drevet med dispensasjon i 1973 fra Høgskulen i Volda. Han satt også i Normalinstruksutvalget som satte opp organiseringen av distriktskontorene til NRK.

I organisasjonssammenheng har Asbjørn Gjærde vært leder for redaksjonsklubben i Dagsrevyen, nestleder i Ålesund Presseforening og Sunnmøre Journalistlag, medlem av NRKs språkutvalg, varamann til Norsk språkråd og hovedstyremedlem i Kringkastingsforeningen. Han var også en av initiativtakerne til Seniorpresseklubben i Møre og Romsdal i 2000.

Gjærde har studert historie og statsvitenskap ved Universitetet i Oslo. Studenteksamen, examen artium, tok han ved Volda offentlige landsgymnas i 1961. 

Asbjørn Gjærde avsluttet ved utgangen av 2007 43 år som fast ansatt i NRK.

Bibliografi 
 Stranda idrottslag : 1914 50 år 1964 av Asbjørn Gjærde og Ove Langlo, Stranda Idrottslag, 1965, 142 s.
 Stranda ungdomslag 1893 75 år 1968 av Asbjørn Gjærde og Harald Kjølås, Stranda Ungdomslag, 1968, 176 s.
 Terje Fagermo.Mellem to verdener av Asbjørn Gjærde. Horsens, Danmark 1986. Engelsk og tysk utgave samme år.
 Stranda. Industri og Samfunn av Asbjørn Gjærde. Stranda Sogelag, Ålesund, 1990, 306 s. ISBN 82-992249-1-8.
 Stranda ungdomslag 100 år av Asbjørn Gjærde, Stranda 1993.
 Kunstneren Terje Fagermo av Asbjørn Gjærde. Ålesund/Brattvåg 1999.
 Vandring i flere dimensjoner på flatt lerret : Terje Fagermo av Asbjørn Gjærde, Terje Fagermo og Peder Otto Dybvig.  Ålesund/Brattvåg  1999.
 Grunnleggjaren av møbelindustrien  av Asbjørn Gjærde s. 157-162 i 100 år 100 navn Personer som har preget hundreåret på Nordvestlandet, Sunnmørsposten Forlag, 2000 (ISBN 82-91450-08-0).
 Bjarne Haagensen. Fiskehandler og byutvikler av Asbjørn Gjærde, Ålesund 2001, 120 s. (ISBN 82-996174-0-5).
 Vel møtt til sendinga. Kringkastinga i Møre og Romsdal 1925-2005 av Asbjørn Gjærde, 2005, 239 s. Høgskulen i Volda, Avdeling for mediefag (ISBN 82-7661-237-7).
 Kosberg. En god idé av Asbjørn Gjærde, 2006, 439 s. (ISBN 978-82-92055-10-6).
 Vel bekomme! Eit knippe muntre historier frå NRK Møre og Romsdal av Asbjørn Gjærde. Illustrert av Odd Tarberg, Ålesund, 2006, NRK Møre og Romsdal.
 Galleri J. Aasen - Med sans for klangen i bildene av Asbjørn Gjærde, Ålesund 2008, 64 s. , Galleri J. Aasen (ISBN 978-82-303-1185-1).
 Kunstnaren Ole Solbakken av Asbjørn Gjærde, Stranda Sogelag, 2011, 125 s. ISBN 978-82-92055-38-0.
 Terje Fagermo av Asbjørn Gjærde, Hatlehols AS, 2012, 176 s. ISBN 978-82-92055-42-7.

Referanser 

NRK-journalister
Norske sakprosaforfattere
Personer fra Stranda kommune
Fødsler i 1939